2.pielikums

Rēzeknes 2.vidusskolas 20.03.2020.

rīkojumam Nr. 1.8/24

**Attālināta mācību procesa rīcības plāns Rēzeknes 2.vidusskolā**

1. No 23.03.2020. līdz karantīnas laika pārtraukšanai mācību process notiek attālināti, atbilstoši stundu sarakstam.
2. **Priekšmetu skolotāji** katru dienu līdz 9.00 saskaņā ar stundu sarakstu
	1. nosūta e-klases pastā atbilstošās klases skolēniem (1.-4.klasēs arī vecākiem) izstrādātās mācību stundas plānojumu (mācību stundu plānojumus var sūtīt iepriekšējās dienas vakarā no plkst.20.00);
	2. aizpilda elektronisko žurnālu (kā parasti, tikai piezīmēs norādot - “Mācīšanās attālināti” un pievienojot mācību stundai mācību stundas plānojumu), neatzīmējot skolēnus;
	3. sākot ar plkst.21.00 un līdz nākamās dienas plkst.8.30 pārbauda, kas no skolēniem (vai vecākiem) neatvēra nosūtīto vēstuli, vai kurš skolēns neatsūtīja atgriezenisko saiti (AS), kura tika norādīta stundas plānojumā. Tiem skolēniem žurnālā ieliek “*n*” (mācību stundas kavējums)
3. **Klašu audzinātāji** katru dienu pārbauda “nodarbību kavējumus” un uzreiz sazinās ar skolēnu vecākiem. Ja skolēns divas dienas ignorē skolotāju vēstules (kavē mācību stundas), klases audzinātājs informē par to sociālo pedagogu I.Ivanovu.
4. **Atbalsta personāls**, priekšmetu skolotāji, pagarinātās dienas grupu skolotāji, kā arī skolotāji, kuri strādā ar skolēniem ar mācīšanās grūtībām (pēc spec. programmas) sniedz individuālo atbalstu skolēniem (konsultē) saskaņā ar konsultāciju grafiku, kurš e-klasē nosūtīts visiem pedagogiem, skolēniem un skolēnu vecākiem.

**Mācību procesa norise un atbildība**

|  |  |  |
| --- | --- | --- |
| **Skolotāja loma un atbildība** | **Skolēna loma un atbildība** | **Vecāku loma un atbildība** |
| Plāno attālināto mācību procesu, atbilstoši skolas metodiskajiem norādījumiem. | Ja kādu iemeslu dēļ skolēns nevar piedalīties attālinātas mācīšanās procesā, skolēns informē par to klases audzinātāju. | Palīdz savam bērnam plānot uzdevumu izpildi;nodrošina, ka skolēns katru dienu piedalās attālinātās mācīšanās procesā. |
| Ievieto *e-klasē* mācību stundas plānojumu ar stundā veicamajiem darbiem no iepriekšējās darba dienas plkst.20.00 līdz tekošās dienas plkst.9.00 | Skolēns iepazīstas ar nākamās dienas uzdevumiem, lai plānotu savu laiku. | Ja iespējams nodrošina skolēnam datoru un/vai telefonu ar interneta pieslēgumu. Ja tas nav iespējams, tad par to ziņo audzinātājam, lai skola varētu palīdzēt atrisināt situāciju. |
| Ir pieejams skolēniem konsultācijām norādīto stundu laikos un konsultāciju laikā. | Atbilstoši e-klasē saņemtajiem norādījumiem plāno savu laiku un veic uzdotos uzdevumus. Darbus skolotājiem iesniedz norādītajos termiņos. Ja to nevar izdarīt attaisnojošu iemeslu dēļ, tad informē mācību priekšmeta skolotāju un vienojas par citu iesniedzamo laiku. | Informē audzinātāju, ja bērns konkrētā dienā nevar piedalīties attālinātās mācīšanās procesā (veselības vai tehnisku iemeslu dēļ) |
| Seko līdzi skolēnu paveiktajam, nodrošina skolēniem atgriezenisko saiti par katrā stundā apgūto. | Seko priekšmetu skolotāju informācijai e-klasē. | Pārliecinās, ka skolēnam ir pieeja *e-klasē* (zina lietotājvārdu un paroli). Paroli iespējams atjaunot sazinoties ar klases audzinātāju. |
| Sadarbojas ar klases audzinātāju, skolas vadību, sociālo pedagogu, ja skolēns nepiedalās attālinātās mācīšanās procesā. |  | Atbalsta bērnu attālinātās mācīšanās procesā – palīdz iekārtot darba vidi, palīdz plānot laiku, dienas beigās pārrunā, kā veicies. |